Smokkelaar 'jammer' oor renosterhoring | Nuus24
Johannesburg – ‘n Thaise burger wat onwettig met renosterhoring handel gedryf het, het in die Kemptonpark-landdroshof skuldig gepleit op al die aanklagte teen hom. Volgens ‘n verklaring wat deur advokaat Terry Price namens Chumlong Lemthongthai voorgelees is, was Lemthongthai daarvan bewus dat hy onwettig opgetree het.Hy het bygevoeg dat hy berou het oor sy rol in die uitwissing van renosters in die land.“Ek vra die hof en Suid-Afrikaners om verskoning vir my rol in die saak.”Lemthongthai het renosterhoring na Asië help uitvoer.Hy het gesê dat hy in Thailand gewoon en gewerk het voor hy in 2010 na Suid-Afrika gestuur is om te kom uitvind of hy leeu-beendere kon koop.Lemthongthai is verlede jaar in hegtenis geneem en is sedertdien in aanhouding, ná sy aansoek om borgtog van die hand gewys is.Sy mede-beskuldigde, Marnus Steyl, het ook Maandag in die hof verskyn. Hy is op R100 000 borgtog vrygelaat.Die verhoor sal Woensdag voortgaan.– Volg Nuus24 op Twitter - SAPA